text: Atawallpa Yupanki (Atahualpa Yupanqui) icha Héctor Roberto Chavero (Pergamino llaqtapi paqarisqa 22 ñiqin qhulla puquy killapi 1908; Paris llaqtapi wañusqa 23 ñiqin aymuray killapi 1992) sutiyuq runaqa Arhintina mama llaqtayuq takiqmi, taki qillqaq, kitara waqachiq, simi kapchiqpas karqan. Inkakunap sutinta hap'ispanpas, kastilla simillapim qillqarqan. Jorge Cafrune sutiyuq takiqmi achka Atawallpa Yupankip rurasqan takikunata takirqan.